钦定古今图书集成/明伦汇编/闺媛典/第093卷 > 黄祖姐
## 钦定古今图书集成/明伦汇编/闺媛典/第093卷 > 黄祖姐

按《长泰县志》：黄祖姐，旌孝里人。父奕云，许配贾人刘
鼎。初，仲子志𬭎𬭎，与童子试弗售，郁郁不得志。一日
忽自经，祖姐闻之，抚膺恸哭，同室咸异之，私语其母
曰：“未闻有处女哭未嫁郎者，今既哭则当奔丧，若奔
丧后来作何究竟？”母微言之，女不哭亦不言。至夜伺
二亲寝，遂投缳死。天明父母见之，嗟悼莫及，报知刘
翁鼎，初备棺衾，以妇道收殓毕，择地与志𬭎合葬。崇
祯间奏闻，诏建坊旌表。